text: টিন্টু লুক্কা (জন্মঃ ২৬ এপ্রিল ১৯৮৯) হলেন একজন ভারতীয় ট্র্যাক এন্ড ফিল্ড ক্রীড়াবিদ এবং তিনি ৪০০ এবং ৮০০ মিটার দৌড়ে অংশগ্রহণ করেন। মহিলা বিভাগে ৮০০ মিটার দৌড়ে টিন্টুর জাতীয় রেকর্ড আছে। কেরলের কোইলান্ডিতে অবস্থিত ঊষা স্কুল অফ অ্যাথলেটিক্স-এ তিনি প্রখ্যাত দৌড়বিদ পি টি ঊষার নিকট প্রশিক্ষন নিয়েছেন। অলিম্পিক গোল্ড কোয়েস্টের দ্বারা তিনি সমর্থিত। ২০১৪ সালে ভারত সরকার থেকে অর্জুন পুরস্কার প্রাপ্ত হন।
  
  ব্যক্তিগত জীবন 
  কেরলার কান্নুর জেলায় অবস্থিত ভালাথোড় নামে একটি ছোট গ্রামে টিন্টুর জন্ম। তার পিতা এবং মাতার নাম যথাক্রমে লুক্কা এবং লিসী। অ্যাঞ্জেল লুক্কা নামে তার একটি বোন আছে। টিন্টু কারিক্কোট্টাকারির সেন্ট থমাস হাই স্কুল থেকে পড়াশোনা করেছেন এবং তারপর ঊষা স্কুল অফ অ্যাথলেটিক্স-এ তিনি পি টি ঊষার নিকট প্রশিক্ষন নিয়েছেন।
  
  উত্থান 
  ২০১০ সালে ক্রোয়েশিয়ার কন্টিনেন্টাল কাপে তিনি ৮০০ মিটার ইভেন্টে শাইনি উইলসনের ১৫ বছরের পুরনো ১ ঘণ্টা ৫৯.৮৫ মিনিটের জাতীয় রেকর্ডটি ভেঙ্গেছিলেন এবং সেই ইভেন্টে তার নিজের সময় লেগেছিল ১ ঘণ্টা ৫৯.১৭ মিনিট।
  
  আন্তর্জাতিক স্থরে পারফর্মেন্স 
  
  ২০০৮ সালে জাকার্তায় এশিয়ান জুনিয়র অ্যাথলেটিক্স প্রতিযোগিতায় টিঙ্কু ৮০০মিটার দৌড়ে রৌপ্যপদক জয় করেন।
  
  ২০১০ সালে কমনওয়েলথ গেমসে মহিলাদের ৮০০মিটার দৌড়ে লুক্কা ২মিনিট ১.২৫সেকেন্ড  সময়ে শেষ করে ষষ্ঠ স্নান অর্জন করেন। লুক্কার এই পারফরমেন্সে পি টি ঊষা নিজের প্রতিক্রিয়া জানিয়ে বলেছিলেন যে টিন্টু লুক্কা এর আগে কখনো এওতো বিপুল দর্শকের সামনে ক্রীড়াপ্রদর্শন করেননি আর সেই কারণেই বিপুল দর্শকের হাততালি এবং উচ্ছ্বাস সম্ভবত তার মনসংযোগে ব্যাঘাত ঘটায় এবং তিনি পূর্ব পরিকল্পনা ছাড়াই আরো জোরে দৌড়াতে শুরু করেন।
  
  ২০১০ এর এশিয়ান গেমসে ট্রাক এন্ড ফিল্ড প্রতিযোগিতায় মহিলাদের ৮০০মিটার বিভাগে টিন্টু লুক্কা ব্রোঞ্জ পদক বিজয়ী হন। ২০১০ কমনওয়েলথ গেমসে হতাশাজনক পারফরমেন্সের পর, ২০১০ আশিয়ান গেমসে টিন্টুর শুরু থেকেই সবকিছু ঠিকঠাক চলছিল, কিন্তু শেষ ৬০মিটার এ গতির সাথে তাল মেলাতে না পারায় ২:০১.৩৬ সেকেন্ড সময়ে শেষ করে তৃতীয় স্থান অধিকার করেন এবং ব্রোঞ্জ পদক পেয়েই সন্যুষ্ট থাকতে হয়।
  
  ২০১২র লন্ডন অলিম্পিকে ৮০০মিটার বিভাগে হিটে তিনটে সেমি ফাইনালের দ্বিতীয়টিতে তিনি ষষ্ঠ স্থানে শেষ করেন, ১:৫৯.৬৯সময়ে যা সেই মরসুমে তার সেরা সময়; কিন্তু ফাইনালে প্রতিযোগিতা করা যোগ্যতা অর্জন করতে ব্যর্থ হন। অলিম্পিক গেমসে তার প্রদর্শন এর সবিকৃতি স্বরূপ কেরল সরকার টিন্টুকে দু'লক্ষ টাকা(তিন হাজার ইউ এস ডলার) পুরস্কার প্রদান করে এবং গেজেটেড র‍্যাংক এ চাকরি দেয়।
  
  ২০১৪ সালে ১লা অক্টোবর,  দক্ষিণ কোরিয়ার ইনছন এ অনিষ্ঠিত এশিয়ান গেমসে মেয়েদের ৮০০মিটার বিভাগে লুক্কা রৌপ্যপদক জয় করেন। ২০১৪ এশিয়ান গেমসে ১৬০০(৪ × ৪০০) মি রিলে রেসে সোনা জেতা ভারতীয় মহিলা দলের সদস্য ছিলেন তিনি। টিন্টু লুক্কারা ৩:২৮:৬৮ সেকেন্ড সময় করে এশিয়ান গেমসে ১৬০০মিটার মহিলা রিলে রেসের রেকর্ড ভাঙ্গেন । ২০০২ সাল থকে ক্রমানবয়ে ৪টি সোনা ভারত জয় করেন।
  
  প্রতিযোগিতার নথিবদ্ধ বিবরন
  
  তথ্যসূত্র
  
  বহিঃসংযোগ 
   
   Tintu — a rare gem (The Hindu)
   Tintu Luka (USHA)
   DD India report on Tintu
   https://commons.wikimedia.org/wiki/File:Tintu_Luka.png
   
  
  বিষয়শ্রেণী:জীবিত ব্যক্তি
  বিষয়শ্রেণী:ভারতীয় মহিলা মল্লক্রীড়াবিদ
  বিষয়শ্রেণী:মহিলা ক্রীড়াবিদ
  বিষয়শ্রেণী:২০১৬ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
  বিষয়শ্রেণী:ভারতের অলিম্পিক মল্লক্রীড়াবিদ
  বিষয়শ্রেণী:অর্জুন পুরস্কার প্রাপক
  বিষয়শ্রেণী:ভারতীয় নারী
title: টিন্টু লুক্কা